**ЈАВНИ ПОЗИВ**

**I**

Министарство заштите животне средине, Немањина 22-26, Београд, оглашава јавни позив заинтересованим правним лицима и предузетницима који су регистровани за обављање делатности сакупљања и промета заштићених врста у комерцијалне сврхе, за куповину заштићенe врстe, стеченe противзаконитом радњом, којa je одузетa у вршењу инспекцијског надзора од физичког лица.

**II**

Предмет продаје је количинa од 6.018 грама црног летњег тартуфа (*Tuber aestivum Vittad*.), у замрзнуром стању, који je смештен у Заводу за заштиту природе Србије.

**III**

Понуђач је дужан да достави понуду на обрасцу Понуде који је саставни део овог јавног позива.

**IV**

Понуда мора бити написанa јасно и недвосмислено и потписана од стране овлашћеног лица понуђача.

Понуђена цена мора бити исказана за врсту и количину из тачке II овог јавног позива.

**V**

Критеријум за избор најповољније понуде је највећа понуђена цена.

**VI**

**Поднете понуде, на предвиђеном обрасцу, разматраће Комисија** за спровођење поступка продаје заштићене врсте црног летњег тартуфа (*Tuber aestivum Vittad*.), заплењеног у поступку инспекцијског надзора, **образоване Решењем министарства број** 2730969 2024 14850 004 010 000 001 **од 24.09.2024. године.**

**VII**

Понуде се подносе електронским путем на адресe: [tanja.miletic@eko.gov.rs](mailto:tanja.miletic@eko.gov.rs) и [predrag.mirkovic@eko.gov.rs](mailto:predrag.mirkovic@eko.gov.rs)

Благовременим ће се сматрати понуде достављене закључно са даном 04.10.2024. године до 12 часова.

**VIII**

Неблаговремене, непотпуне и понуде које нису у складу са условима овог јавног позива, Комисија неће разматрати.

**IX**

За све додатне информације можете се обратити контакт особама: Тања Милетић и Предраг Мирковић, у Министарству заштите животне средине, путем телефона 011/31 22 223.

**X**

Изабрани понуђач се обавезује да ће у року од 24 сата од обавештења о избору, уплатити понуђену цену, у складу са упутством Министарства.

ПОСЕБНЕ НАПОМЕНЕ

О извршеној купопродаји, Министарство и изабрани понуђач закључују уговор.

Уколико изабрани понуђач одустане од понуде, или до реализације куповине не дође из других разлога, дужан је да одмах обавести Министарство, које може да прихвати следећу најповољнију понуду, све до коначне продаје.

По извршеној уплати на рачун Министарства и достављеном доказу о истој, овлашћено лице понуђача може уз присуство надлежног инспектора, преузети робу уз записником констатовану примопредају.

Овлашћено лице понуђача, може уз координацију са Министарством извршити увид у стање предмета куповине.

Уколико се продаја не изврши расписивањем јавног позива, поступак се понавља, у којем случају се путем електронске поште може извршити прикупљање понуда од правних лица и предузетника, који су регистровани за обављање делатности сакупљања и промета заштићених врста у комерцијалне сврхе.

**Оригинални обрасци:**

- Одлука о продаји, начину и условима продаје заштићенe врстe црног летњег тартуфа стеченог противзаконитом радњом

- Образац понуде

- Јавни позив